Vi pusser opp på badet (sjarmør i pels nr. 2)

«Vi pusser opp på badet (Sjarmør i pels nr. 2)» er en norsk sang som ble skrevet av Øystein Sunde og utgitt mars 1984 på Sundes musikkalbum I Husbukkens tegn.

Teksten handler om en dame som pynter opp dolokket uten å tenke på at mannfolk i enkelte tilfeller pleier å stå, og ikke sitte, når de benytter toalettet. Dersom pyntegjenstanden er påmontert, fører det nemlig til at dolokket automatisk detter ned dersom det ikke blir holdt oppe. Sunde selv har aldri forstått at den slags baderoms artikler er salgbart eller at den har noen nytteverdi.Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 100/101 Undertittelen refererer til Disneyfilmen 101 dalmatinere – En sjarmør i pels.

Både tekst og noter til «Vi pusser opp på badet (Sjarmør i pels nr. 2)» ble publisert i notaboka Kjekkere å ha–2 i 1992

 Musikere og instrumenterI Husbukkens tegn – informasjon på omslaget 

Øystein Sunde: vokal, akustisk gitar, sologitar (i raskt parti), kor
Pete Knutsen: gitar (strofer i innledende vers)
Helge Iberg: elektrisk piano
Terje Methi: bass
Thor Andreassen: trommer
Johnny Sareussen: kor

 «Vi pusser opp på badet (Sjarmør i pels nr. 2)» på samlealbum 

Øystein Sunde i boks (1985)Discogs – Medium: Øystein Sunde i boks – Øystein Sunde (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

 NRK-opptak 

God aften, mitt navn er Jon – sendt 5. november 1983VG – 5. november 1983 side 58/62 Pete Knutsens Orkester sørget for musikalsk komp, samt Pete Knutsen på sologitar (i innledende vers). På dette stadiet het sangen «VVS»<ref>[https://tv.nrk.no/serie/god-aften-mitt-navn-er-jon/FUHA03002983/05-11-1983# NRK Nett – God aften, mitt navn er Jon 5. november 1983]</ref>.EØS – Ekvilibristen Øystein Sunde – sendt 4. januar 1992VG – 4. januar 1992 side 58 Foruten Sunde (vokal/akustisk gitar) besto musikerne av: Holly O'dell (fele), Einar Hagerup (trommer/kor), Johnny Sareussen (bass/kor) og Åge Westgårdsrønningen (gitar/kor).NRK Nett – EØS – Ekvilibristen Øystein Sunde 4. januar 1992

En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill).Facebook – Medium: Live på Svalbard -82 – Øystein Sunde (30. august 2012) Opptaket er fra januar 1982, og mye av teksten i innledningsversene var annerledes enn versjonen på I Husbukkens tegn''. Muligens det er grunnen til at sangen fikk tittelen «Vi pusser opp på badet (Sjarmør i pels nr. 1)»; altså nr. 1 i stedet for 2.Live på Svalbard -82 – informasjon i CD-heftet

 Referanser 

Kategori:Sanger fra 1984
Kategori:Sanger skrevet av Øystein Sunde